Ved atopisk eksem har man en ømfintlig hud som fort blir irritert. Man er ofte tørr i huden i utgangspunktet, og da er det mindre som skal til før eksemet oppstår. Tilstanden er ofte arvelig sammen med andre aoptiske sykdommer (allergi og astma).
Vanlig lokalisering for denne eksemtypen er på innsiden av albuer og knær, samt på håndledd.
Ved denne eksemtypen er det spesielt viktig å unngå uttørring av huden. Såpevask av kroppen bør begrenses til det nødvendige og det er ofte god effekt av fuktighetskremer. Ved eksemutbrudd er ofte kortisonkremer til god hjelp.